**קלרנס אניקולס קלמונס, ג'וניור** (באנגלית: **.Clarence Anicholas Clemons, Jr**‏; 11 בינואר 1942 - 18 ביוני 2011) היה נגן סקסופון אמריקאי. מאז 1972 ועד מותו ניגן בלהקת אי סטריט בנד, להקת הליווי של ברוס ספרינגסטין, היה בה גורם מרכזי וניגן קטעי סולו בכל אלבומיו של ספרינגסטין. כן ניגן עם מוזיקאים אחרים, בהם רוי אורביסון, ג'ניס איאן, ג'ואן ארמטריידינג, ג'קסון בראון, ארית'ה פרנקלין, ג'ו קוקר, ליידי גאגא ואחרים. קלמונס התנשא לגובה של 195.5 ס"מ וכונה "האיש הגדול" (The Big Man). בנוסף לנגינה הופיע קלמנס גם כשחקן קולנוע במספר סרטים ותוכניות טלוויזיה. על קטעי נגינתו, בעיקר באלבומים המוקדמים של ספרינגסטין, כתב מבקר הניו יורק טיימס ג'ון פרלזניו שהם שידרו "כיסופים חסרי מלים, מאבק חסר פשרות ותבונה מלאת הומור". יחסיו עם ספרינגסטין על הבמה ומחוצה לה, הפגינו אינטימיות רבה ושוויון, שלא כנהוג בין זמר סולן ונגן בלהקתו (על עטיפת האלבום Born to Run, למשל, משעין ספרינגסטין כביכול את ראשו על כתפו של קלמנס).

תולדות חייו
-----------

קלמונס נולד בווירג'יניה, בנעוריו למד סקסופון טנור וסקסופון בריטון וניגן בלהקת הג'אז של בית הספר. בנעוריו הושפע מהסקסופוניסט קינג קרטיס והחליט שסקסופון הטנור יהיה כלי הנגינה העיקרי שלו. בקולג' שיחק פוטבול ואף הוצע לו להצטרף כשחקן מקצועי לקבוצת דאלאס קאובויס.

בשנות השישים עבר לניו ג'רזי, עבד כמורה לחינוך מיוחד וניגן באירועים מזדמנים, בעיקר גרסאות כיסוי לשירי ג'יימס בראון. ספרינגסטין וקלמונס הכירו בניו ג'רזי, כאשר עבדו במקביל כמוזיקאים בבארים. בחורף 1971 ביקש קלמונס לנגן עם ספרינגסטין, ששכר אותו ללהקתו לקראת הקלטת אלבום הבכורה שלו, *.Greetings from Asbury Park, N.J*, במהלך ההקלטות ביצעו השניים ג'אמים ארוכים ובין הזמר לבן-העור והנגן האפרו-אמריקני נקשרו קשרי חברות והפריה אמנותית אמיצים. קלמונס ניגן קטעי סולו בשירים רבים, בהם *Born to Run*, *Thunder Road* ו-*Jungleland*, הנזכר כביצוע הסולו הטוב ביותר שלו, ‏*Badlands*, *The Promised Land*, *The Ties That Bind*, *Sherry Darling*, *I Wanna Marry You*, *Drive All Night*, *Independence Day*, *Bobby Jea* ו-*I'm Goin' Down*.

בנוסף, ניגן קלמונס עם מוזיקאים אחרים בשיתופי פעולה שונים, בהם ג'קסון בראון בשיר *You're a Friend of Mine* מ-1985, ארית'ה פרנקלין בשיר *Freeway of Love* מאותה שנה, ליידי גאגא בשירים Hair ו-The Edge of Glory מאלבומה Born This Way (שהיה להקלטתו האחרונה) ורבים אחרים. ב-1989 הופיע עם רינגו סטאר ולהקת "The All-Starr Band" בה שר בדואט עם בילי פרסטון את השיר "You're a Friend of Mine".

הופעות בסרטים ובטלוויזיה
------------------------

בשנת 1977 הופיע כנגן חצוצרה בסרטו של מרטין סקורסזה ניו יורק, ניו יורק.
כן הופיע הן כשחקן והן בהופעת קמע בתפקיד עצמו בפרקים מתוך "על טעם ועל ריח", "משפחת סימפסון", "הסמויה" ועוד.

קישורים חיצוניים
----------------

ויקישיתוף מדיה וקבצים בנושא **קלרנס קלמונס** בוויקישיתוף
* 

* אתר האינטרנט הרשמי של קלרנס קלמונס (באנגלית)

* קלרנס קלמונס, במסד הנתונים הקולנועיים IMDb (באנגלית)

* קלרנס קלמונס, באתר AllMovie (באנגלית)

* קלרנס קלמונס, באתר AllMusic (באנגלית)

* קלרנס קלמונס, באתר MusicBrainz (באנגלית)

* קלרנס קלמונס, אמן באתר Encyclopedia Metallum (באנגלית)

* קלרנס קלמונס, באתר Discogs (באנגלית)

* קלרנס קלמונס, באתר Songkick (באנגלית)
* ג'ון פרלזניו, ניו יורק טיימס, כתף לבוס, באתר הארץ, 26 ביוני 2011
* נקרולוג, הניו יורק טיימס
* קלרנס קלמונס, באתר "Find a Grave" (באנגלית)

הערות שוליים
------------

1. ↑  ג'ון פרלזניו, ניו יורק טיימס, כתף לבוס, באתר הארץ, 26 ביוני 2011
2. ↑  Clarence Clemons five best Bruce Springsteen sax solos

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007420499205171
* BNE: XX1501974
* BnF: cb139779373 (data)
* GND: 134348389
* ISNI: 0000 0001 2029 8607
* LCCN: n84157878
* MusicBrainz: 7e4bfa5f-a8b8-4fb0-81b5-f74f6ac72133
* NKC: xx0068251
* NTA: 070737827
* SNAC: w6cv5fkr
* VIAF: 85745048
* WorldCat: lccn-n84157878

 |